Onsdag var dagen, hvor Nordjylland kunne få en ny verdensmester, da Viktor Bromer svømmede EM-finale ved VM på langbane i Budapest i Ungarn. I det indledende heat tirsdag formiddag svømmede han sig ind på en andenplads i tiden 1:55.13, og i semifinalen tirsdag aften var tiden 1:55.39, hvilket rakte til en fjerdeplads. Det blev dog ikke til medaljer til Nordjylland i denne omgang. I finalen onsdag tilbagelagde Viktor Bromer de 200 meter i tiden 1:55.30, og det placerer ham på en syvendeplads. Den nye verdensmester blev Chad Le Clos fra Sydafrika, som kom ind i tiden 1:53.33. Det er anden gang, Viktor Bromer svømmer VM-finale. I morgen er han igen i vandet, når der er indledende heat i 100 meter butterfly.

Referat:
Aalborgsvømmeren Viktor Bromer endte på syvendepladsen ved VM-finalen i 200 meter butterfly.